
specifie pFophylaxis Introduction. The fight against tuberculosis (TB) as an infectious and socially significant 


disease and the protection of children's health, represents one of the urgent problems of 
the 21st century and retain priority positions in national medicine. 

Material and methods. Analysis of reporting statistical data on tuberculosis in children 
for 2016-2021 and the main sections of TB practice. 

Results. There are presented epidemiological indicators that characterize the burden of 
TB incidence cases (new cases and recurrences) in children, its dynamics, as well as the 
structure of clinical forms, features of modern diagnostics and the evolution of the tuber- 
culosis process in patients of diverse ages. The influence of anti-epidemic measures condi- 
tioned by the COVID-19 pandemic was noted. The increasing importance of Mycobacterium 
tuberculosis drug resistance in the choice of chemotherapy regimen is shown. A quantita- 
tive and qualitative assessment of specific prevention, predictors and determinants of TB 
is provided. 

Conclusions. The results indicate that the key direction for the prevention and control of 
TB in the Republic of Moldova should remain the integration and consolidation of efforts 
in providing anti-TB care to the pediatric population and adolescents. 


Cuvinte cheie: copii, Introducere. Controlul tuberculozei (TB) la copii, ca boală infecțioasă, semnificativă din 

adolescenți, infecţie tu- punct de vedere social, reprezintă una dintre problemele actuale ale secolului XXI, 

berculoasă latentă, in-  menţinăndu-și poziţiile prioritare în medicina naţională. 

cidentá, tratament, Material și metode. Analiza datelor statistice raportate privind tuberculoza la copii pen- 

profilaxie specifică. tru anii 2016-2021 și principalele compartimente ale practicii ftiziopediatrice. 
Rezultate. Sunt prezentați indicatorii epidemiologici care ilustrează incidența cazurilor 
de TB (cazuri noi și recidive) la copii, dinamica acesteia, precum și structura formelor cli- 
nice, particularitátile diagnosticului modern și evoluția procesului tuberculozei la pa- 
cientii de vârstă diferită. S-a remarcat impactul măsurilor antiepidemice, condiționate de 
pandemia COVID-19. Este demonstrată importanța extensivă a rezistenţei la medicamente 
al Mycobacterium tuberculosis în alegerea regimului de chimioterapie. Se oferă o evaluare 
cantitativă și calitativă a profilaxiei specifice, a predictorilor si determinantilor TB. 
Concluzii. Rezultatele obținute indică faptul că directia-cheie de prevenire si de control a 
TB în Republica Moldova ar trebui să rămână integrarea și consolidarea eforturilor în 
acordarea îngrijirilor antiTB populaţiei pediatrice și adolescenților. 

ABREVIERI: TB - tuberculoză; PNCT - Programul National de Control al Tuberculozei; LTBI - infecție 
tuberculoasă latentă; OMS - Organizația Mondială a Sănătăţii; „End TB STRATEGY” - Strategia Elimi- 
narea Tuberculozei; MDR/XDR MBT - Micobacteria Tuberculozei cu multudrogrezistenta si cu rezis- 
tenta extinsă; SD - sensibilitate la medicamente; MBT - Micobacteria Tuberculozei; GeneXpert MBT// 
RIF, HAIN-test - sisteme de testare inovatoare pentru identificarea micobacteriei tuberculozei si de- 
terminarea susceptibilitatii medicamentoase si a rezistenței micobacteriilor; anti-TB - antitubercu- 
loase ; RR/MDR/XDR MBT - Micobacteria Tuberculozei cu rezistență la Rifampicină, multudrogrezis- 
tentá si cu rezistență extinsă; BCG - Bacilul Calmette-Guérin; Testul Mantoux cu 2 UT PPD - test cu- 
tanat la tuberculină; QuantiFERON TB-Gold - test pentru aprecierea răspunsului imun mediat celular 
fata de antigenele unor peptide care simulează proteinele micobacteriene ( Micobacterium Tuberculo- 
sis); Xpert MTB/RIF - test rapid pentru identificarea micobacteriei tuberculozei și determinarea sus- 


ceptibilitatii și a rezistenței micobacteriei tuberculozei la Rifampicina. 


INTRODUCERE 


Pe fundalul tendințelor pozitive în epidemiologia 
tuberculozei (TB), problema complexă și multidi- 
mensională a infecției tuberculoase la copii ocupă 
un loc special printre compartimentele actuale 
ale ftiziologiei nationale și internationale în a 
doua decada a secolului XXI (1-4). Multitudinea 
localizărilor si formelor procesului tuberculos 
(afectarea sistemului bronhopulmonar, osteo-ar- 
ticular, urogenital, a sistemului nervos central, a 
ganglionilor limfatici și a pielii) necesită o abor- 
dare interdisciplinară în managementul bolnavi- 
lor de TB și al persoanelor cu infecție tubercu- 
loasă latentă (LTBI). În plus, după cum rezultă din 
publicaţiile recente (5-8), particularitatile de var- 
stă si de gen ale clinicii și evoluţia bolii, o creștere 
a incidentei comorbiditatilor, a premiselor de fun- 
dal și a rezistenţei la medicamente a micobacte- 
riilor, extinderea orizonturilor de diagnostic, care 
a făcut posibilă depistarea celor mai mici modifi- 
cări tuberculoase, necesită adoptarea acțiunilor 
eficiente, maxim personalizate și perfecționarea 
îngrijirilor medicale care vizează creșterea efica- 
citatii profilaxiei, tratamentului si a reabilitării. In 
același timp, în prim plan se relevă „povara TB” 
(incindenta, prevalenta și mortalitate), conside- 
rata unul dintre cei mai importanti indicatori epi- 
demiologici la copii, reflectand situatia epidemio- 
logică generală (9-10). Este esențial să mentio- 
năm că foaia de parcurs a OMS din 2013 pentru 
tuberculoza pediatrică și-a propus drept obiectiv 
- zero decese cauzate de această maladie în rândul 
copiilor. 


Deoarece controlul răspândirii TB rămâne o sar- 
cină prioritară a sistemului de sănătate publică la 
nivel mondial, în Republica Moldova, în lupta cu 
această afecțiune, s-a optat pentru dezvoltarea 
unei abordări multidisciplinare și soluționarea în 
comun a problemelor controversate. În acest 


context, este oportun să remarcăm că pentru rea- 
lizarea combaterii cu succes a tuberculozei, inclu- 
siv în rândul copiilor, în cadrul Obiectivelor de 
dezvoltare durabilă ale ONU si a Obiectivelor 
Strategiei globale a Organizației Mondiale a Sănă- 
tatii (OMS) privind eliminarea TB („End TB STRA- 
TEGY”) pentru 2016-2035, Republica Moldova și- 
a confirmat ferm angajamentul de modernizare a 
sistemului de organizare și de furnizare a asisten- 
tei medicale complete integrate pentru pacienții 
cu TB printr-o gamă largă de domenii (1). 


Având propusă realizarea acestor scopuri, pro- 
blema TB pediatrice în Republica Moldova este 
reflectată în documente precum „Programul nati- 
onal de control al tuberculozei” pentru anii 2016- 
2020 (PNCT), Protocolul Clinic Naţional „Tuber- 
culoza la copil”, anii 2017 și 2020, Ghidul „Contro- 
lul tuberculozei la nivelul asistenței medicale pri- 
mare”, 2015. În acelaşi timp, practica a demon- 
strat că, în pofida progreselor înregistrate, tuber- 
culoza rămânâne una dintre infecțiile periculoase 
și semnificative din punct de vedere social, mai 
ales în perioada pandemiei de COVID-19, punând 
în fata savanților si a practicienilor din tara noas- 
tra unele obiective, care ar trebui să fie solutio- 
nate în funcție de situația epidemică, factorii de 
risc medico-biologici și sociali pentru TB, sinergia 
dintre acţiunile întreprinse pentru combaterea 
TB si comorbiditati, precum şi prin integrarea 
serviciilor de sănătate. Ținând cont de cele menti- 
onate anterior, acest articol pune în discuţie și 
prezintă aspecte importante în domeniul ftiziope- 
diatriei practice și a serviciului de asistență medi- 
cală primară (medicina de familie), realizări și 
priorități în combatere tuberculozei la copii în Re- 
publica Moldova. 


Scopul studiului a fost identificarea particularită- 
tilor actuale ale situației epidemiologice, clinica si 
consecinţele tuberculozei la copii. 

Indicarea determinantilor si a factorilor de baza 
pentru dezvoltarea TB activa si latenta. Accentua- 
rea atenției asupra oportunităţilor existente si a 
direcțiilor de perspectivă pentru optimizarea ma- 
TB si a copiilor cu infecție TB latentă în era 
noilor tehnologii de diagnostic, tratament și 
reabilitare. Analiza impactului măsurilor 
antiepidemice cauzate de pandemia COVID-19 
asupra sistemului de asistență antituberculoasă. 


MATERIAL SI METODE 


Revizuirea analitica si interpretarea datelor de 
raportare statistica de stat caracterizeaza situatia 
epidemiologica a tuberculozei la copii si dinamica 
acesteia in perioada 2016-2021. În plus, pentru 
atingerea acestui obiectiv, a fost realizat un studiu 
pe un lot de copii bolnavi, cu vârsta cuprinsă între 
0-17 ani cu TB activă, cazuri noi și recidive ale 
bolii, înregistrate în acești ani. Sunt elucidate 
principalele compartimente ale asistenței 
antituberculoase: depistarea, diagnosticarea, 
tratamentul și profilaxia TB. 


REZULTATE 


Pornind de la faptul că problemele sistemului de 
sănătate și problema TB la copiii sunt de natură 
medico-socială, remarcăm că extinderea con- 
trolului infecțios și consolidarea supravegherii 
epidemiologice, utilizarea tehnologiilor inova- 
toare de diagnostic, revizuirea și dezvoltarea 
celor mai adecvate abordări în profilaxia și 
tratamentul copiilor cu TB, au condiționat 
ameliorarea situaţiei epidemiologice. În ciuda 
apariţiei noilor provocări ale timpului, a proble- 
melor legate de povara TB, sub formă de izbucniri 
separate și a fragilitatii rezultatelor de combatere 
a TB, se atestă un progres, deși lent, dar constant, 
conform dinamicii indicatorilor prezentați mai 
jos. 


Incidenta globală TB la copii, incidenţa cazurilor 
noi și a recidivelor de TB la copii pentru anii 2016 
-2021 confirmă provocările anterior menționate 


(fig. 1). 

Figura 1. Incidenta globală a cazurilor noi și a recidivelor TB la copii pentru anii 2016-2021 
(la 100 mii populație). 


Rata copiilor cu vârsta cuprinsă între 0-17 ani în 
rândul cazurilor noi de TB din totalul populaţiei 
țării este anual de aproximativ 5,0%, în rândul re- 
cidivelor este cuprinsă între 0,5-1,0%. Totodată, 
trebuie să remarcăm că scăderea incidentei TB la 
copii este asociată, desigur, cu ameliorarea 


generală a situației epidemiologice a tuberculozei 
în tara. Însă micşorarea bruscă a incidentei în 
2020 se explică prin subdetectarea copiilor cu TB, 
din cauza pandemiei COVID-19 si a impactul ne- 
gativ al acesteia asupra organizării controlului 
TB. 

Esalonarea copiilor primar depistati cu TB, con- 
form formelor clinice, a demonstrat ca TB apara- 
tului respirator ocupă o poziţie de frunte în epi- 
demiologie. Mai mult, forma clinică predominantă 
la copiii cu vârsta cuprinsă între 0-10 ani a fost TB 
a ganglionilor limfatici intratoracici. Copiii din 
grupele de vârstă mai mare și adolescenții cu 
vârsta cuprinsă între 15 și 17 ani - tuberculoză 
pulmonară nodulară si infiltrativă. Frecvența lo- 
calizărilor extratoracice ale TB rămâne în prezent 
scăzută și variază de la 2,6% în 2016 la 6,5% în 
2021. Nu au existat diferențe semnificative ale in- 
dicatorilor epidemiologici în funcţie de sex. O 
trăsătură caracteristică a ultimilor ani sunt cazu- 
rile rare de tuberculoză generalizată și de menin- 
gită tuberculoasă. În același timp, trebuie subli- 
niat faptul că cel mai mare risc de infectare și de 
îmbolnăvire rămâne a fi pentru copiii și adoles- 
centii din familii și focarele de infecție tubercu- 
loasă bacilifere, de lungă durată, de rudenie. Rata 
incidentei în focarele de TB, în special în focarele 
de deces, a fost de 15-18 ori mai mare, comparativ 
cu incidenţa în rândul întregii populaţii de copii. 
Un impact negative asupra procesului epidemic l- 
a avut identificarea tardivă a surselor de infecţie, 
o creștere a ponderii pacienţilor cu MDR/XDR 


MBT printre aceștia și activitățile insuficient cali- 
tative cu copiii din contact. Acest lucru a fost vala- 
bil mai ales în timpul pandemiei de COVID-19. S-a 
stabilit că pandemia de COVID-19 și stigmatizarea 
asociată ei, schimbările socio-economice au dus la 
o întrerupere a procesului de identificare a bolna- 
vilor de TB, la suspendarea implementării măsu- 
rilor de prevenire. Acest lucru a fost extrem de 
semnificativ pentru monitorizarea în ambulato- 
riu a copiilor din contact în focarele de tubercu- 
loză. La nivel naţional, de rând cu o scădere sem- 
nificativă a numărului de cazuri noi de TB în ra- 
port cu numărul estimat al acestora, a existat o 
creștere semnificativă a cazurilor de îmbolnăvire 
a copiilor din contact în focarele de TB. 


În prezent, o îngrijorare majoră este cauzată de 
frecvența cazurilor cu distructii în țesutul pul- 
monar și a cazurilor bacilifere. În Figura 2 este 
prezentată ponderea formelor distructive de TB 
pulmonară la copii pentru anii 2016-2021. 


Analizând dinamica cazurilor bacilifere detectate 
bacterioscopic, prin cultură sau prin metoda 
molecular-genetică, au fost obținute mai multe 
date relevante (fig. 3). 

Figura 2. Ponderea formelor distructive de TB pulmonară la copii pentru anii 2016-2021. 


Rezultatele examinărilor microbiologice și ale 
analizei spectrului de susceptibilitate la medica- 
mente (SD) antituberculoase au arătat persis- 
tenta SD la majoritatea (77,0%) copiilor bolnavi. 
Rezistență primară a MBT a fost înregistrată în 
15,596. 


In contextul celor prezentate mai sus, este impor- 
tant de remarcat cá odatá cu introducerea unor 
sisteme de testare inovatoare pentru determi- 


narea susceptibilitátii medicamentoase si a rezis- 
tentei micobacteriilor (GeneXpert MBT//RIF, 
HAIN-test) si a importantei tot mai mari a supra- 
vegherii epidemiologice a structurii rezistentei la 
medicamentele anti-TB, avem posibilitatea de a 
diferentia alegerea regimului optim de tratament, 
prognosticul evolutiei TB, corectarea in timp util 
a tacticilor de tratament, folosind cure scurte (9- 
12 luni) și includerea de noi medicamente anti-TB 
(Linezolid, Betaquilin, Delamanid). 

Figura 3. Ponderea formelor bacilare de TB pulmonara la copii pentru anii 2016-2021. 


Actualmente, în practica clinică reală, există două 
aspecte ale acestei probleme. Una dintre ele este 
atunci când copilul sau adolescentul este el însuși 
un eliminator RR/MDR/XDR MBT. A doua latură 
o prezintă rezistența la medicamente anti-TB la 
sursa de infecție cu care copilul sau adolescentul 
a fost în contact. În aceste cazuri, schema de tra- 
tament se proiectează în funcţie de istoricul epi- 
demiologic si de rezultatele metodelor micro-bio- 
logice (culturale) și molecular-genetice pentru 
studierea MBT la sursă. Trebuie remarcat în 
special faptul că fezabilitatea clinică a prescrierii 
schemelor empirice de tratament a fost acum do- 
vedită. Ea se bazează pe faptul că, în majoritatea 
cazurilor, profilul de rezistență la medicamente al 
agentului patogen este identic la persoanele din 
contact care se îmbolnăvesc și la sursa de infecție 
TB. 


Raportările anuale privind monitorizarea regi- 
murilor de tratament au demonstrat că, în compa- 
ratie cu ultimii cinci ani, există o tendință de 
creștere a ponderii copiilor cu TB respiratorie 
cărora li s-a administrat regimul empiric de trata- 
ment. Situația actuală se explică, pe de o parte, 
prin îmbunătățirea calității testelor de laborator 
în diagnosticul microbiologic al TB în rândul po- 
pulatiei adulte, iar, pe de alta parte, printr-o abor- 
dare diferențiată a tratamentului la copii, inclusiv 
a celei personalizate. 


În ceea ce priveşte evaluarea mortalității ca indi- 
cator pentru aprecierea succesului Strategiei OMS 
„End TB STRATEGY”, schimbările atestate au fost 
cele mai vizibile. Decesele prin TB au fost înregis- 
trate doar în 2016 și 1019 și au constituit 0,4 și, 
respectiv, 0,1 la 100000 populaţie pediatrică. 


Serviciul ftiziopneumologic și asistența medicală 
primară din ţară continuă să aibă în vizor inci- 
denta și semnificația majoră a factorilor de risc 
exogeni și endogeni pentru TB. În special, printre 
factorii epidemiologici se relevă contactul TB, iar 
printre factorii medicali și biologici - lipsa vac- 
cinării BCG, stările comorbide și de fond. Factorii 
socio-economici includ condiţiile de viaţă ale co- 
pilului, modul de viata al părinţilor si al membri- 
lor familiei acestuia, veniturile materiale, mi- 
graţia etc. În acest sens, se acordă o atenţie deose- 
bită revizuirii principiilor existente pentru for- 
marea grupurilor cu risc sporit de infectare și de 
îmbolnăvire. Pentru o reflectare exactă a tacticilor 
de prevenire, diagnostic și de tratament, au fost 
făcute modificări în aceste activități. Modificările 
s-au referit în mod expres la acţiunile și măsurile 
care împiedică acumularea celui mai periculos, 
din punct de vedere epidemiologic, rezervor de 
infecție tuberculoasă. 


De asemenea, trebuie subliniat faptul că, în dez- 
voltarea modernă a activităților antituberculoase 
sia conceptului actualizat de protecţie a sănătăţii 
copiilor, se observă inovaţii nu numai în furni- 
zarea de îngrijiri medicale pacienţilor cu tubercu- 
loză, dar a devenit o prioritate și identificarea de 
grupuri noi de copii pentru testare și tratament 
preventiv al infecției tuberculoase latente. Expe- 
rienta de multi ani în utilizarea testului Mantoux 
cu 2 UT PPD pentru un screening și examinare 
modernă aprofundată, folosind metode radiolo- 
gice (tomografie computerizată, tomosinteză) și 
imunologice (QuantiFERON TB-Gold) au îmbună- 
tatit diagnosticul precoce al TB și au identificat ca- 
tegorii noi de pacienți. Modelul actual de asigu- 
rare a unei vieți armonioase pentru copii și de 

ingrijire medicala prevede profilaxia primara 
(prevenirea îmbolnăvirii) si secundară (preve- 
nirea recidivelor), precum și profilaxia nespeci- 
fică, inclusiv programe educaționale și sociale, in- 
clusiv monitorizarea reacțiilor post-vaccinare și 
contabilizarea complicatiilor pe fundalul acope- 
ririi anuale cu vaccin BCG a 98-99% nou-născuţi 
si copii din primul an de viata, în cazurile de con- 
traindicatii în perioada neonatală. 


DISCUȚII 


Incidenta TB la copii este cunoscută drept un in- 
dicator epidemiologic care se relevă în situația 
epidemiologică, fiind rezultatul transmiterii in- 
fectiei de la adulții bolnavi. Din punct de vedere 


CONCLUZII 


patogenetic, TB la copii este de geneză primară, 
boala se dezvoltă după primul contact al copilului 
cu o sursă de infecție. TB primară evoluează cu 
particularităţi clinice și paraclinice. Particula- 
ritatile de evoluţie sunt: prezenţa reacţiilor paras- 
pecifice, vindecare spontană în majoritatea cazu- 
rilor după primoinfectie, caracterul hiperergic al 
IDR Mantoux 2 UT. Manifestările clinice ale TB la 
copii se deosebesc de cele la adulţi, neavând 
semne patognomonice. Astfel, diagnosticul TB la 
copii constituie un proces complex, care include 
în sine mai multe elemente, începând cu un exa- 
men obiectiv detaliat, urmat fiind de examenul 
microbiologic: microscopie, metoda culturală, 
Xpert MTB/RIF si examenul radiologic. 


1. Materialele prezentate privind epidemiologia si controlul TB indica faptul ca aceasta problema in 


protejarea sănătății populaţiei pediatrice si a adolescentilor din Republica Moldova rămâne rele- 
vantă și prioritară în deceniul doi al secolului XXI. 


Modernizarea serviciului de ftiziopediatrie si tendința în combaterea TB, experiența și cunoștințele 
acumulate până în prezent de medicina națională, a făcut posibilă obţinerea unui succes semnifica- 
tiv. 


Controlul tuberculozei în ţară, utilizarea metodelor moderne inovatoare de diagnostic și a scheme- 
lor de tratament și de prevenire, inclusiv a celor personalizate, alături de predicția si de prevenirea 
factorilor de risc, cu o abordare multisectorială și făcând uz de o sinergie de măsuri, au deschis 
oportunități pentru implementarea strategiei OMS de eradicare a tuberculozei. În acelaşi timp, 


atenţia statului fata de această problemă este extrem de importantă. 

